CELEX: 32005R2067
Language: bg
Date: 2005-12-16 00:00:00
Title: Регламент (ЕО) № 2067/2005 на Комисията от 16 декември 2005 година за изменение на Регламент (ЕО) № 92/2005 по отношение на алтернативните средства за унищожаване и използване на странични животински продуктиТекст от значение за ЕИП.

Важна правна забележка

|

32005R2067

Официален вестник n° L 331 , 17/12/2005 стр. 0012 - 0015

		20051216Регламент (ЕО) № 2067/2005 на Комисиятаот 16 декември 2005 годиназа изменение на Регламент (ЕО) № 92/2005 по отношение на алтернативните средства за унищожаване и използване на странични животински продукти(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общносткато взе предвид Регламент (ЕО) № 1774/2002 на Европейския парламент и на Съвета от 3 октомври 2002 г. относно установяване на здравни правила относно странични животински продукти, непредназначени за консумация от човека [1], и по-специално член 4, параграф 2, буква д), член 5, параграф 2, буква ж) и член 6, параграф 2, буква и) и член 32, параграф 1 от него,като има предвид, че:(1) Регламент (ЕО) № 1774/2002 установява правила относно средствата за отстраняване и начините на използване на животински странични продукти. Той също така предвижда допълнителни средства за отстраняване и други начини на използване на животински странични продукти, които следва да бъдат одобрени след съгласуване със съответния научен комитет.(2) Въз основа на становищата на Управителния научен комитет и на Европейския орган за безопасност на храните (ЕОБХ) след влизане в сила на Регламент (ЕО) № 178/2002 на Европейския парламент и на Съвета от 28 януари 2002 г. за определяне на общите принципи и изисквания към законодателството в областта на храните, за създаване на Европейски орган за безопасност на храните и за определяне на процедури в областта на безопасността на храните [2] Комисията трябва да датира пет одобрени процедури като алтернативни средства за отстраняване или използване на животински странични продукти.(3) Въз основа на допълнителна информация, представена от кандидатите след приемане на Регламент (ЕО) № 92/2005 на Комисията от 19 януари 2005 г. относно прилагането на Регламент (ЕО) № 1774/2002 на Европейския парламент и Съвета по отношение на средствата за унищожаване или начините за използване на животински странични продукти и за изменение на приложение VI към него относно трансформацията на биогаз и обработката на стопените мазнини [3] ЕОБХ даде на 22 април 2004 г. становище относно изгарянето на мас в топлинен котел, а на 2 юни 2004 г. относно процеса за създаване на биодизел като безопасно средство за отстраняване на материал от категория 1.(4) Въз основа на тази оценка на Европейския орган за безопасност на храните ЕОБХ, процесът за създаване на биодизел може да се разглежда и като безопасно средство за отстраняване и използване на материал от категория 1. Следователно Регламент (ЕО) № 92/2005 трябва да бъде съответно изменен, за да отрази тази допълнителна оценка.(5) Европейския орган за безопасност на храните (ЕОБХ) заключава освен това, че изгарянето на мас в топлинен котел може да се разглежда като безопасно средство за отстраняване и употреба на животински странични продукти. Условията, при които този процес се смята за безопасен, се отразяват поради това при по-нататъшното изменение на регламента. По отношение на мазнините, които се третират в съответствие с параметрите на процеса, следва да се разреши да бъдат премествани в други инсталации за изгаряне, за да се избегнат проблеми с натрупване на получените материали в съществуващите предприятия. Прилагат се стриктни условия на разделение между изгаряне и обработка на храни и фуражи.(6) Технологичният прогрес доведе до разработването на редица изменени параметри на процеса за крайните стадии на производство на биодизел и изгарянето на мас в топлинен котел. При условие че някой от методите за обработка, установени в Регламент (ЕО) № 1774/2002, е бил приложен преди това, компетентните органи на държавите-членки следва да са в състояние да утвърдят тези изменени параметри на процеса.(7) Одобряването и прилагането на тези алтернативни процеси следва да не накърнява останалото приложимо законодателство на Общността, и по-специално законодателството в областта на околната среда. Съответно изискванията относно системите за очистване на газовете в процеса на алкална хидролиза и процеса за получаване на биодизел могат да отпаднат.(8) Биодизелът следва да не се маркира непрекъснато, тъй като производственият процес е безопасен и за да се улесни използването му като алтернативно гориво.(9) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 92/2005 се изменя, както следва:1. В член 1, параграфи 1 и 2 се заменят със следния текст:"1. Процесите на алкална хидролиза, така както са определени в приложение I, на хидролиза на биогаз под високо налягане, така както са определени в приложение III, на производство на биодизел, така както са определени в приложение IV, и на изгаряне на животинска мазнина в топлинен котел, така както са определени в приложение VI, са одобрени и могат да бъдат разрешени от компетентния орган за третиране и унищожаване на материал от категория 1.2. Компетентният орган може да разреши да се използват други параметри на процеса за стадия на процеса на производство на биодизел, посочен в приложение IV, точка 1, буква б), i), както и за стадия на процеса за изгаряне на животинска мазнина в топлинен котел, посочен в приложение VI, точка 1, буква в), i), ако тези параметри предвиждат еквивалентно намаление на рисковете за общественото здраве и здравето на животните."2. Член 2 се заменя със следния текст:"Член 2Процесите на алкална хидролиза, на високотемпературна хидролиза под високо налягане, на хидролиза на биогаз под високо налягане, на производство на биодизел, на газификация на Брукс и на изгаряне на животинска мазнина в топлинен котел, така както са определени съответно в приложения I—VI, са одобрени и могат да бъдат разрешени от компетентния орган за третиране и отстраняване на материал от категория 2 или 3. Компетентният орган може да разреши да се използват други параметри на процеса по отношение на стадия на процеса за производство на биодизел, посочен в приложение IV, точка 1, буква б), i), както и за стадия на процеса на изгаряне на животинска мазнина в топлинен котел, посочен в приложение VI, точка 1, буква в), i), ако тези параметри предвиждат еквивалентно намаление на рисковете за общественото здраве и здравето на животните."3. В заглавието и в член 3, първо изречение "приложения I—V" се заменя от "приложения I—VI";4. Член 4 се изменя, както следва:а) в параграф 1 първа алинея се заменя със следния текст:"1. Полученият материал, с изключение на биодизел, произведен в съответствие с приложение IV, се маркира постоянно, ако е технически възможно, с миризма в съответствие с глава I, точка 8 от приложение VI към Регламент (ЕО) № 1774/2002."б) добавя се следният параграф 5:"5. Въпреки това животински странични продукти, получени от третиране на материал в съответствие с приложение IV, могат да се използват за целите, установени в настоящото приложение."5. Приложения I, III и IV се изменят в съответствие с приложението към настоящия регламент и се добавя приложение VI.Член 2Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 16 декември 2005 година.За КомисиятаMarkos KyprianouЧлен на Комисията[1] ОВ L 273, 10.10.2002 г., стр. 1. Регламент, последно изменен с Регламент (ЕО) № 416/2005 на Комисията (ОВ L 66, 12.3.2005 г., стр. 10).[2] ОВ L 31, 1.2.2002 г., стр. 1. Регламент, изменен с Регламент (ЕО) № 1642/2003 (ОВ L 245, 29.9.2003 г., стр. 4).[3] ОВ L 19, 21.1.2005 г., стр. 27.--------------------------------------------------20051216ПРИЛОЖЕНИЕПриложенията към Регламент (ЕО) № 92/2005 се изменят, както следва:1. В приложение I, точка 3 буква б) се заличава;2. В приложение III, точка 2 буква б) се заменя със следния текст:"б) Биогазът, произведен по време на този процес, се изгаря бързо в същата инсталация при температура минимум 900 °С, след което следва бързо охлаждане (водно охлаждане)."3. В приложение IV точка 1 се изменя, както следва:а) буква б) се заменя със следния текст:"б) Обработената мазнина се дообработва след това, като се използва един от следните методи:i) процес, при който обработената мазнина се отделя от протеина и неразтворимите онечиствания се отстраняват до ниво, което не надвишава 0,15 % по тегло, и след това се предоставя за естерификация и трансестерификация. Въпреки това естерификация не се изисква за обработена мазнина, получена от материал от категория 3. За естерификация факторът pH се намалява до по-малко от 1, като се добави сярна киселина (H2SO4) или еквивалентна киселина и сместа се нагрява до 72 °С в продължение на два часа, през което време се разбърква интензивно. Трансестерификация се извършва, като се увеличи факторът pH до около 14 с калиев хидроксид или с еквивалентна основа при температура 35 °С до 50 °С в продължение на минимум 15—30 минути. Трансестерификация се извършва два пъти при условията, описани в настоящата точка, като се използва нов основен разтвор. Този процес е последван от рафиниране на продуктите, включително вакуумна дестилация при температура 150 °С, което води до получаване на биодизел;ii) процес с използване на еквивалентни параметри на процеса, разрешен от компетентния орган.";б) буква в) се заличава;в) добавя се следната точка 3:"3. Животинските странични продукти, получени при производствения процес с използване на стандартите, посочени в точка 1, буква б), могат да се използват за изгаряне в разрешена инсталация. Ако се касае за мастна фракция, получена от материал от категория 3, животинските странични продукти от производствения процес могат да се използват за производство на технически продукти."4. Добавя се следното приложение VI:"20051216"ПРИЛОЖЕНИЕ VIИзгаряне на животинска мазнина при процес в топлинен котел1. Изгарянето на животинска мазнина включва третиране на мастна фракция, получена от животински странични продукти при следните условия:а) мастната фракция, получена от животински странични продукти, първо се обработва, като се използва:i) ако се касае за мастна фракция, предназначена за изгаряне в друга инсталация, метод за обработка 1, така както е посочено в глава III от приложение V към Регламент (ЕО) № 1774/2002, за материали от категории 1 и 2; иii) всеки от методите за обработка 1—5 или 7 или, ако се касае за материал, получен от риба, метод за обработка 6, така както е посочено в глава III от приложение V към Регламент (ЕО) № 1774/2002, за материали от категории 1 и 2, предназначени за изгаряне в същата инсталация, и за материал от категория 3;б) мастната фракция се отделя от протеина и се отстраняват неразтворимите нечистотии, които възлизат на максимум 0,15 %, по тегло;в) след процеса, посочен в букви а) и б), мазнината:i) се изпарява в изпускащ пара котел и се изгаря при температура най-малко 1100 °С за минимум 0,2 секунди; илиii) се обработва чрез използване на еквивалентни параметри на процеса, разрешен от компетентния орган.2. Изгарянето на мазнината, получена от материал от категории 1 и 2, трябва да се извърши в същата инсталация, в която се стапя мазнината, така че да се използва енергията, генерирана за процесите на стапяне.Въпреки това компетентният орган може обаче да разреши движението на тази мазнина до други инсталации за изгаряне, при условие че:а) инсталацията по местоназначение има разрешение за изгарянето;б) одобрената обработка на храни или фуражи в същите помещения се извършва при стриктни условия на отделяне.3. Не се разрешава изгарянето на материал с животински произход, който не е животинска мазнина.""--------------------------------------------------